Diari Oficial de la Generalitat Valenciana


Sumari del DOGV 5039, del 30-06-2005 (2005/7576)

Informació pública de la proposta de programa d'actuació integrada per al desenvolupament de la unitat d'execució denominada Sector Residencial Rugat del municipi de Rugat.
----------------------------------------------------------------------------------------------------------------------------------------------------------------------------

### Dades del document

Número de DOGV
:   5039

Data del DOGV
:   30-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7576


Organisme emissor
:   Francisco Jose Albiñana Sanvictor

Tipus de document
:   Anunci

Informació pública de la proposta de programa d'actuació integrada per al desenvolupament de la unitat d'execució denominada Sector Residencial Rugat del municipi de Rugat. [2005/F7576]
  
Francisco José Albiñana Sanvíctor i altres tres han formulat una proposta de programa d'actuació integrada per al desenvolupament de la unitat d'execució denominada Sector Residencial Rugat del municipi de Rugat, l'alternativa tècnica del qual inclou: avantprojecte d'urbanització, que comprén la memòria i 17 plànols, estudi d'impacte ambiental, homologació modificativa, pla parcial, que comprén memòria informativa, memòria justificativa de l'ordenació, normes urbanístiques, quadre resum de paràmetres i fitxes urbanístiques, i 12 plànols.
  
En aplicació del que s'establix en l'article 48 i concordants de la Llei Reguladora de l'Activitat Urbanística (LRAU), el mencionat programa d'actuació integrada i documents urbanístics annexos se sotmeten a informació pública durant el termini de 20 dies, a comptar des de la publicació de l'anunci en el Diari Oficial de la Generalitat Valenciana.
  
Durant l'esmentat termini de 20 dies podran formular-se qualssevol al·legacions, en els termes previstos en la Llei 6/1994, per a la qual cosa es podrà consultar la documentació protocol·litzada a la notaria de Salvador-José González Rodrigo, situada a Castelló de Rugat (València), carrer de Sant Vicent, número 51, 1r, els dies hàbils en horari d'oficina, on podran obtindre còpia de l'acta de protocol·lització de l'alternativa tècnica, a càrrec seu, o sol·licitar que se li exhibisca la dita documentació.
  
Així mateix la citada documentació es podrà consultar als locals de l'Ajuntament de Rugat durant el mateix termini de 20 dies, en horari d'oficines, i on podran presentar-se tant les al·legacions que s'estimen oportunes com alternatives tècniques que pretenguen competir amb la que s'exposa al públic.
  
Durant el període de cinc dies, comptats a partir del venciment del termini anterior, es podran presentar les proposicions juridicoeconòmiques a l'alternativa tècnica presentada, per a optar a l'adjudicació del programa, si no és que durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució, i això en la quantia que es determine, cas en què procedirà la pròrroga de 20 dies addicionals de l'article 46.4 de la LRAU.
  
En compliment del que s'establix en l'article 46.3 de la LRAU, s'ha procedit, amb anterioritat a este anunci, a l'enviament de l'avís amb el contingut d'este a la totalitat dels titulars cadastrals afectats.
  
Als efectes previstos en l'article 59.4 de la Llei de Règim Jurídic de les Administracions Públiques i del Procediment Administratiu Comú, es fa constar que este anunci es dirigix així mateix als titulars de béns i drets afectats per l'actuació, per si no fóra possible la notificació individualitzada a algun d'ells. La present publicació val a tal efecte per als que siguen desconeguts, s'ignore el lloc de notificació o, intentada esta, no s'haguera pogut practicar.